
PRITARTA
Šiaulių miesto savivaldybės tarybos
2025 m.         d. sprendimu
Nr. T-

VALSTYBINĖS ŽEMĖS PANAUDOS SUTARTIS

2025 m. ____________ d.  Nr. SŽ-____________
Šiauliai 

Vadovaudamiesi Šiaulių miesto savivaldybės tarybos 2025 m. _____________ d. sprendimu Nr. ______, mes, Šiaulių miesto savivaldybė, kodas 111109429, kurios registruota buveinė yra Vasario 16-osios g. 62, Šiauliuose, atstovaujama Šiaulių miesto savivaldybės mero Artūro Visocko, veikiančio pagal Šiaulių miesto savivaldybės sutarčių pasirašymo tvarką, toliau vadinama Panaudos davėju, ir Šiaulių valstybinė kolegija, į. k. 111968241, esanti Aušros al. 40, Šiaulių mieste, toliau vadinama Panaudos gavėju, atstovaujama direktorės Linos Tamutienės, veikiančios pagal įstaigos nuostatus, sudarėme šią sutartį:
. Panaudos davėjas perduoda neatlygintinai naudotis, o Panaudos gavėjas priima 1,3792 ha ploto žemės sklypą (kadastro Nr. 2901/0008:469, unikalus Nr. 4400-2147-2502), esantį Šiaulių m., Aušros al. 40, pagrindinė žemės sklypo naudojimo paskirtis – kitos paskirties žemė, valstybinės žemės naudojimo būdas – visuomeninės paskirties teritorijos.
. Perduodamas valstybinės žemės sklypas reikalingas panaudos gavėjo patikėjimo teise valdomų pastatų ir kitų inžinerinių statinių, esančių žemės sklype, eksploatacijai bei Lietuvos Respublikos vietos savivaldos įstatymo 7 straipsnio 6 punkte numatytai valstybinei (valstybės perduotos funkcijos savivaldybėms) funkcijai įgyvendinti - profesinio mokymo ir profesinio orientavimo organizavimui.
. Valstybinės žemės sklypo dalis perduodama neatlygintinai naudotis iki 2030 m. rugsėjo 23 d., bet ne ilgesniam laikotarpiui, nei reikia valstybės ar savivaldybės funkcijoms atlikti.
. Perduodamame neatlygintinai naudotis valstybinės žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir (ar) įrenginių naudojimo sąlygos pasibaigus valstybinės žemės sklypo panaudos terminui numatomos pagal galiojančius Lietuvos Respublikos teisės aktus.
. Disponavimo iš valstybinės žemės sklypo gautomis pajamomis ir jame išauginta produkcija galimybių nenumatoma.
. Žemės naudojimo apribojimai, servitutai:
. žemės naudojimo apribojimų nėra;
. servitutai:
. servitutas (tarnaujantis) – teisė tiesti požemines, antžemines komunikacijas 1,1090 ha plote;
. servitutas (tarnaujantis) – teisė aptarnauti požemines, antžemines komunikacijas 1,1090 ha plote;
. servitutas (tarnaujantis) – teisė ribotai naudotis sklypo dalimi kitais tikslais (visuomenės poreikiams) 0,0616 ha plote.
. Trečiųjų asmenų teisės į perduodamą neatlygintinai naudotis žemės sklypą negalimos.
. 1,3792 ha žemės sklypo vertė pagal 2025 m. sausio 1 dienos verčių žemėlapius – 230 000 Eur (du šimtai trisdešimt tūkstančių eurų).
. Kiti su neatlygintinai perduodamo valstybinės žemės sklypo naudojimu ir grąžinimu, pasibaigus panaudos sutarčiai, susiję Panaudos davėjo ir Panaudos gavėjo įsipareigojimai nustatomi pagal galiojančius Lietuvos Respublikos teisės aktus.
. Panaudos gavėjo išlaidų žemės ūkio paskirties žemei pagerinti atlyginimas nenumatomas.
. Panaudos davėjui priklausantys melioracijos įrenginiai, keliai, tiltai, kiti inžineriniai įrenginiai remontuojami Panaudos gavėjo lėšomis.
. Šalys įsipareigoja laikytis žemės sklypui pagal Lietuvos Respublikos specialiųjų žemės naudojimo sąlygų įstatymą nustatytų specialiųjų žemės naudojimo sąlygų, kurios nurodytos Nekilnojamojo turto registro duomenų bazės išrašo skiltyse „Žymos“ ir „Duomenys apie įregistruotas teritorijas, kuriose taikomos specialiosios žemės naudojimo sąlygos“.
. Šalys už šios žemės panaudos sutarties pažeidimus atsako Lietuvos Respublikos civilinio kodekso nustatyta tvarka.
. Sutartis Panaudos davėjo reikalavimu nutraukiama prieš terminą, jeigu Panaudos gavėjas naudojasi valstybinės žemės sklypu ne pagal šioje valstybinės žemės panaudos sutartyje nurodytas sąlygas, perduoda valstybinės žemės sklypą naudotis trečiajam asmeniui, nebeatlieka funkcijų, kurioms buvo perduotas neatlygintinai naudotis valstybinės žemės sklypas, jeigu pagal parengtą naują arba pakeistą ir nustatyta tvarka patvirtintą teritorijų planavimo dokumentą ar žemės valdos projektą šis žemės sklypas paimamas visuomenės poreikiams, taip pat jeigu parduodami valstybei ar savivaldybei nuosavybės teise priklausantys statiniai pagal disponavimą valstybės ir savivaldybės turtu reglamentuojančius teisės aktus, jeigu Panaudos gavėjas savo lėšomis per 3 mėnesius nuo šios naujos redakcijos valstybinės žemės panaudos sutarties sudarymo dienos neįregistravo jos Nekilnojamojo turto registre arba Panaudos davėjo reikalavimu nepašalino šios sutarties sąlygų pažeidimo. Valstybinės žemės panaudos sutartis gali būti nutraukiama ir kitais Lietuvos Respublikos civilinio kodekso, kitų Lietuvos Respublikos įstatymų nustatytais atvejais. 
. Panaudos gavėjas turi teisę nutraukti šią valstybinės žemės panaudos sutartį, apie tai įspėjęs kitą šalį ne vėliau kaip prieš vieną mėnesį.
. Šios valstybinės žemės panaudos sutarties pakeitimai ir papildymai galioja, jeigu jie sudaryti raštu ir nustatytąja tvarka pasirašyti abiejų šalių.
. Prie šios valstybinės žemės panaudos sutarties pridedamas perduodamo neatlygintinai naudotis žemės sklypo planas M 1:1000 kaip neatskiriama sudedamoji šios sutarties dalis.
. Panaudos sutartį Panaudos gavėjas savo lėšomis per 3 mėnesius įregistruoja Nekilnojamojo turto registre.
. Ginčai dėl šios valstybinės žemės panaudos sutarties sprendžiami Lietuvos Respublikos įstatymų nustatyta tvarka.
. Ši valstybinės žemės panaudos sutartis įsigalioja nuo jos pasirašymo momento (pasirašymo momentu laikoma data, kai šią sutartį pasirašo paskutinė jos šalis).
. Sutartis pasirašoma kvalifikuotais elektroniniais parašais, pasirašomas 1 (vienas) elektroninis sutarties egzempliorius, kuriuo šalys pasidalina elektroninių ryšių priemonėmis.


Panaudos davėjas 				                       

Panaudos gavėjas			                  		Lina Tamutienė



